Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Az 1992. évi XXXII. törvény a sérelmet szenvedett személy
Paragraph Index: 452

10. §-a alapján járó egyösszegű térítés folyósításának nem csupán az ismételt elhalasztása alkotmányellenes, hanem annak már első ízben való megtörténte is. Az Alkotmánybíróság az alkotmányellenes rendelkezéseket a hatálybalépésükre visszamenő hatállyal semmisítette meg, mert csak így volt biztosítható a volt hadiárvák igényének tulajdonjogi védelme. Az Alkotmánybíróság felhívja a jogalkotó figyelmét arra, hogy az Alkotmánybíróság határozata alapján a volt hadiárváknak a Hdt. 10. §-a alapján járó egyösszegű térítés 1995. január 1-jétől jár, ezért a folyósítás elhúzódásából a jogosultaknak anyagi igénye keletkezett. Az Alkotmánybíróság az indítványok elbírálása során észlelte, hogy a Hdt. 29. §-ának (1) bekezdése a 10. § alapján „megállapítható” egyösszegű térítésről szól. E megfogalmazás olyan értelmezést is megalapoz, amely szerint a volt hadiárvák tekintetében az igényérvényesítési eljárásban a jogalkalmazó diszkrecionális joggal rendelkezne. Ezen értelmezés ellentmondana mind a Hdt.-nek az igényt megállapító rendelkezéseivel, mind az Alkotmánybíróság jelen határozatával. Az Alkotmánybíróságnak a határozat közzétételére vonatkozó rendelkezése az Abtv. 41. §-án alapul. Dr. Lábady Tamás s. k., az Alkotmánybíróság helyettes elnöke Dr. Ádám Antal s. k., Dr. Bagi István s. k., alkotmánybíró alkotmánybíró Dr. Holló András s. k., Dr. Kilényi Géza s. k., alkotmánybíró alkotmánybíró Dr. Németh János s. k., Dr. Szabó András s. k., alkotmánybíró alkotmánybíró Dr. Vörös Imre s. k., Dr. Zlinszky János s. k., alkotmánybíró előadó alkotmánybíró Alkotmánybírósági ügyszám: 650/B/1994/28. 1998/6. szám A Kormány határozatai A Kormány 1012/1998. (II. 4.) Korm. határozata az Informatikai és Technológiai Innovációs Park megvalósításáért új kormányzati felelős kijelöléséről

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes